Phishing versteek in `n DHL-kennisgewing « Informasietegnologie
« Office Mix – Powerpoint, net beter
Nuwe IT-gebou – groenste op kampus »
Phishing versteek in `n DHL-kennisgewing
Phishing-kriminele sal nooit ophou probeer om mense om die bos te probeer lei om hul persoonlike details, wagwoorde en bankinligting in die hande te kry nie. Die nuutste poging gebruik `n DHL (koerier) verskepingsdokument:
Die onderwerp sal wees: "Track Your Shipment DHL Shipping Document (B/L ******#####)
Die inhoud sal as volg wees:
Soos jy waarskynlik kan sien, is hierdie nie `n geldige DHL-kennisgewing nie. Dis nie direk aan jou gestuur nie, DHL lewer nie by die poskantoor af nie en sal jou ook nooit vra om `n etiket te druk en na `n DHL-kantoor te neem nie.
Indien jy wel op die aanhangsel gekliek het, sou dit jou neem na `n webwerf waar jy jou persoonlike inligting, bankrekeningnommer en e-posadres moes invul (klaarblyklik alles vir die etiket). Dis natuurlik hier waar hulle jou vang.
Dis nie hoe DHL werk nie. Jy ontvang `n DHL-pakkie by jou deur met jou details (insluitende jou telefoonnommer) en jy wys jou ID-dokument as bewys. Jy kan ook die roete van die pakkie op hul webwerf naspeur en hulle sal jou telefonies laat weet wanneer aflewering sal geskied.
This entry was posted on Maandag, Mei 11th, 2015 at 10:42 vm	and is filed under E-pos, Sekuriteit. You can follow any responses to this entry through the RSS 2.0 feed. Both comments and pings are currently closed.